е давал заповеди на 3R да убива. Според сведенията през декември 2020 г., след присъединяването си към коалиция от въоръжени групировки, създадена с цел саботиране на изборния процес, Bi Sidi Souleman е убит по време на бой.
 Сведения от описателното обобщение на основанията за включване в списъка, предоставено от Комитета по санкциите:
 Bi Sidi Souleman е включен в списъка на 5 август 2020 г. съгласно точка 20 и точка 21, буква б) от Резолюция 2399 (2018), чийто обхват се разширява с точка 5 от Резолюция 2507 (2020), заради участие или подпомагане на действия, които подкопават мира, стабилността или сигурността на Централноафриканска република, включително действия, които застрашават или възпрепятстват процеса на стабилизиране и помирение или които подхранват насилието; и заради участие в планирането, ръководенето или извършването на действия в Централноафриканската република, които са в нарушение на приложимото международно право в областта на правата на човека или на приложимото международно хуманитарно право или представляват потъпкване или нарушение на правата на човека, включително действия срещу цивилното население, нападения на етническа или религиозна основа, нападения над граждански обекти, в това число административни центрове, съдилища, училища и болници, както и отвличания и принудително разселване.
 Допълнителна информация
 Председател и самопровъзгласен „генерал“ на въоръжената групировка Retour, Réclamation et Réhabilitation (3R) Bi Sidi Souleman участва в действия, които застрашават мира, стабилността и сигурността в ЦАР, и по-специално застрашаващи изпълнението на Политическото споразумение за мир и помирение в ЦАР, подписано на 6 февруари 2019 г. в Банги.
 Той и командваните от него бойци са извършили действия, които представляват сериозно нарушение на международното право в областта на правата на човека и международното хуманитарно право. На 21 май 2019 г. 3R убива 34 невъоръжени цивилни лица в три села (Koundjili, Lemouna and Bohong), екзекутирайки безцеремонно мъже в зряла възраст.
 Под неговото ръководство части на 3R са извършили действия, които включват сексуално и основано на пола насилие. През септември 2017 г., при атака срещу Бокаранга, части на 3R изнасилват няколко жени и момичета. Между март и април 2020 г. части на 3R участват в седем случая със сексуално насилие в три села в префектура Ouham-Pendé.
 Под негово ръководство 3R продължава да възпрепятства възстановяването на държавната власт в своите зони на действие, като поддържа системи за незаконно данъчно облагане, особено върху дейностите по смяна на пасищата и върху пътуващите лица, като участва и в незаконен добив на злато в префектурите Mambéré-Kadéï и Nana-Mambéré.
 През 2019 г. под негово ръководство 3R извършва първите си нарушения на мирното споразумение. Първоначално Bi Sidi Souleman отказва да започне с обезоръжаването и демобилизацията на бойците от 3R, които е трябвало да участват в първото специализирано смесено звено за сигурност в западна част на ЦАР, като 3R също продължава да разширява териториалния си контрол, принуждавайки MINUSCA да започне операция в префектурите Ouham-Pendé, Nana-Mambéré и Mambéré-Kadéï през септември 2019 г., както и участва в трафик на оръжия, с цел да засили бойните си способности, и в наемането на бойци от чужбина.
 През 2020 г., под негово ръководство, 3R продължава да нарушава мирното споразумение и да разширява териториалния си контрол на